I dag er det 76 år siden, at Danmark blev besat af tyskerne. En besættelse, der kostede den 20-årige aalborggenser Frode Munch Vesterby livet. På Almen Kirkegården i Aalborg blev det i dag markeret med en kransenedlæggelse, hvor omkring 50 mennesker var mødt op for at mindes Frode Munch Vesterby ved hans gravsted. Frode Munch Vesterby blev dræbt den 9. april 1940, da han ved en kanon opstillet i Haderslev åbnede ild mod de tyske styrker. Modstanden ødelagde tre tyske kampvogne, inden aalborggenseren måtte lade livet. Den 13. april blev Frode Munch Vesterby begravet på Almen Kirkegården i Aalborg.

Opsummering:
Traditionen tro blev kornet Frode Munch Vesterby i dag mindet ved en mindehøjtidelighed på Almen Kirkegården i Aalborg